Heinrich Ilgenstein

Heinrich Ilgenstein (1875 m. birželio 3 d. Klaipėdoje – 1946 m. balandžio 5 d. Tičine, Šveicarija) – publicistas, dramaturgas.

Biografija 

Gimė 1875 m. birželio 3 d. Klaipėdoje. Studijavo istoriją ir literatūrą Berlyno universitete. Baigęs mokslus dirbo žurnalistu, 1906 m. įkūrė literatūrinį savaitraštį Das Blaubuch. Nuo 1909 m. dirbo laikraštyje Preußenspiegel, Studien aus einem Kulturstaat, kritikavo Vokietijos imperijos valdžią, už tai buvo pasodintas pusei metų į kalėjimą. Išėjęs iš kalėjimo dirbo laikraštyje Die Gegenwart. Po kiek laiko išleido pirmąjį savo romaną Die beiden Hartungs. 1912 m. parašė pirmąją savo dramą Kammermusik. 1916 m. publikavo antrąjį romaną Haß regiert. Vėliau kūrė dramas įvairiems teatrams ir operetėms. Mirė 1946 m. balandžio 5 d. Tičine.

Šaltiniai

Mažosios Lietuvos asmenybės
Vokietijos dramaturgai
Vokietijos rašytojai
Vokietijos žurnalistai